ร้านอยู่เส้นไปวัดหลวงพ่อโสธร อยู่เยื้องกับร้านเตี๋ยวไข่สาขา 2 เป็นตึกแถว 1 ห้อง จอดรถริมทางเท้า มาทานหลายครั้งแล้ว มีขายก๋วยเตี๋ยวลูกชิ้นปลา เย็นตาโฟ ข้าวหมูแดง-หมูกรอบ ติดใจเย็นตาโฟทรงเครื่อง ธรรมดา 40฿ พิเศษ 50฿  มาทุกครั้งก็สั่งแบบพิเศษ อิ่มกำลังดี น้ำซุปกลมกล่อม ซอสเย็นตาโฟอร่อย ใส่ผักบุ้งไทยหั่นเป็นท่อนสั้นๆ ลูกชิ้นปลาแท้มาครบ ทั้งกลม ลักบี้ ปลาเส้นหั่น ลูกชิ้นปลาหมึก ลูกชิ้นกุ้ง เกี๊ยวปลา ปลาหมึกกรอบ เลือดหมู ชอบเกี๊ยวปลา แป้งเกี๊ยวบางๆ อร่อยแตกต่างจากที่อื่น เส้นบะหมี่ไข่ เหนียวนุ่มอร่อยค่ะ